stanford-oval/wikipedia huggingface dataset:
Pentti Väyrynen

Pentti Väyrynen (10. toukokuuta 1926 Lappee – 20. tammikuuta 2011 Helsinki) oli suomalainen kenraaliluutnantti.
Väyrynen kävi koulua Lappeenrannassa, Hämeenlinnassa ja Haminassa. Hän oli kymmenvuotiaana sotilaspoika Lappeenrannassa ja osallistui talvi- ja jatkosotaan lähettinä. Varusmiespalvelus Maasotakoulussa vei hänet sotilasuralle. Hän toimi pääesikunnassa eri osastoilla vuodesta 1955.  Pääesikunnan sotatalousosaston päällikkönä hän oli 1973-1976. Sotavarustepäällikkönä hän toimi 1976-1977. Hankinnoista vastaavaksi sotatalouspäälliköksi hän sai nimityksen 1977, jolloin hän sai myös ylennyksen kenraalimajuriksi. Tässä tehtävässä hän johti Hawk-harjoitushävittäjien hankintaa ja vastakauppoja.
Väyryselle on myönnetty Vapaudenristin 1. luokan komentajamerkki ja muun muassa Ruotsin Pohjantähden ritarikunnan 1. luokan komentajamerkki.
Urheilua harrastaessaan Väyrynen voitti 1949 nykyaikaisen viisiottelun B-sarjan Suomen mestaruuden.
Xuetangliangzin löytöpaikka

| Xuetangliangzin löytöpaikka> 学堂梁子.Sijainti |
| --- | --- |
 Xuetangliangzin löytöpaikka
Koordinaatit:  32°49′5.02″N, 110°35′4.99″E
Valtio:  Kiina
Paikkakunta:  Hubein maakunta, Yunxianin piirikunta, Mitousin kylä
Ajanjakso:  pleistoseeni 800 000–455 000 vuotta sitten
Kulttuuri:  paleoliittinen kausi
Merkitys:  Homo erectuksen tai Homo sapiensin kallojen löytöpaikka
Infobox OKNimi-testi OK: 
Xuetangliangzin löytöpaikka (kiin. 学堂梁子, pinyin: Xuetangliangzi yizhi) eli myös Yunxianin ihmisen löytöpaikka (engl. Yunxian Man site) on arkeologinen kohde Kiinassa Hubein maakunnan Yunxianin piirikunnassa. Se tunnetaan erityisesti kahden pääkallon löytöpaikkana. Löydetyjä pääkalloja kutsutaan Yunxianin ihmiseksi. Kallot ovat huonosti säilyneitä ja onkin epävarmaa, kuuluvatko ne Homo erectukselle vai varhaiselle Homo sapiensille.
Ympäristö

Kohde sijaitsee lähellä Mitousin kylää Hanjoen (Hanjiang) rannasta kohoavalla rinteellä. Hanjoki on Jangtsen pohjoisesta laskeva sivuhaara, joka yhtyy siihen Wuhanin kohdalla.
Tutkimushistoria

Kohde löydettiin vuonna 1975, kun jokitörmän sorasta huomattiin ihmisen hammas. Kohteesta ei kuitenkaan löydetty mitään uutiskynnyksen ylittävää 14 vuoteen. Sitten vuonna 1989 löytyi pääkallo (tunnus EV 9001) ja vuonna 1990 toinen pääkallo (EV9002). Ne tutkittiin ja kuvailtiin vasta vuonna 1992. Silloin kallot luokiteltiin kuuluvaksi lajeihin Homo erectus ja varhainen Homo sapiens.
Myöhemmin vuonna 1995 kallot katsottiin olevan lajia Homo sapiens. Päättämättömyys johtuu kallojen heikosta säilymisestä, joka on hävittänyt lajiominaisia piirteitä. Vuosina 2001 ja 2008 tutkittiin uudelleen löydettyjen kivityökalujen ominaisuuksia.
Ajoitukset

Vuonna 1996 suoritettiin ajoitus elektronin spin-resonanssi menetelmällä. Kymmenen näytettä otettiin eri nisäkkäiden hampaiden kiilteestä ja näiden ajoituksien keskiarvoksi saatiin 581 000±93 000 vuotta. Ajoitukset vaihtelivat 800 000±164 000 ja 455 000±58 000 vuoden välillä. Yhdistettynä talteen kerättyjen faunan fossiilien lajiston kanssa voidaan tämä löytökohde  sijoittaa ajallisesti Zhoukoudian ja Gongwangling välille.
Löytöaineisto > Ihminen

Kuuluisimmat löydöt ovat kaksi Yunxianin kalloa (numerot EV 9001 ja EV 9002). Kalloja kuvailleet Li ja Etler luokittelivat ne eri lajeiksi Homo erectus ja varhainen Homo sapiens. Luokittelua haittasi kallojen kärsimät vahingot maakerrosten puristuksessa ja maaperän liikkuessa paikaltaan. On myös ehdotettu että molemmat olisivat lajia Homo erectus tai Homo sapiens. Annetut ajoitukset ovat kuitenkin liian vanhoja Homo sapiensille.
Koska kallojen piirteet muistuttavat hieman molempia lajeja, on ehdotettu, että kallot kuuluisivatkin lajille Homo heidelbergensis. Näin voitaisiin perustella niiden kehittyminen Denisovanihmisiksi, joita eräät pitävät Neandertalinihmisenä (Homo neanderthalensis). Varmuutta näille spekulaatioille saadaan vasta DNA-analyysin avulla.
Löytöaineisto > Kiviesineet

Kohteesta on löytynyt joitakin kiviesineitä, mutta niiden liittyminen löydettyihin pääkalloihin on epävarmaa. Joitakin työkaluja on työstetty kaksipuolisesti.
Pernisiöösi anemia

Pernisiöösi anemia (myös pernisioosi anemia) on anemian muoto, joka syntyy ravinnon B12-vitamiinin vähäisen imeytymisen seurauksena. Anemia tarkoittaa veren alentunutta hemoglobiiniarvoa. Pernisiöösissä anemiassa B12-vitamiinipuutoksen syynä on autoimmuunisairaus, joka tuhoaa mahalaukun parietaali eli seinämäsoluja. Kyseessä voi olla myös helikobakteerin aiheuttama tulehdus mahalaukun limakalvoissa.
Usein kuitenkin termiä "pernisiöösi anemia" käytetään laajassa merkityksessä puhuttaessa mistä tahansa syystä johtuvasta B12-vitamiinin puutteesta.
Pernisiöösi anemia kuuluu megaloblastisiin eli suurisoluisiin anemioihin, joissa veren punasolut ovat normaalia suurempia. Yhdeksän kymmenestä megaloblastisesta anemiasta johtuu B12-vitamiinin puutteesta.
Pernisiöösi anemia ilmenee yli 30-vuotiailla, ja Suomessa sitä sairastaa tällä hetkellä noin 5 000 ihmistä. Hoitamattomana tauti johtaa kuolemaan.
Suomalaiset lääkärit ovat jo noin 150 vuoden ajan tutkineet tauteja, joiden nykyään tiedetään johtuvan B12-vitamiinin puutteesta. Sellainen on mm.  suolistoloisen aiheuttama lapamatoanemia. Myös vitamiinin fysiologiaa ja biokemiaa on Suomessa tutkittu laajasti. Suomalaisten tutkimustulokset ovat maailmalla varsin tunnettuja. Aiheesta on 2005 kirjoittanut mm. Arno Forsius.
Phạm Duy

Phạm Duy
Phạm Duy Cẩn (15. lokakuuta 1921 – 27. tammikuuta 2013) oli vietnamilainen laulaja-laulunkirjoittaja.
Pentti Viro

Pentti Julius Viro (4. heinäkuuta 1911 Pomarkku – 21. syyskuuta 1981 Helsinki) oli suomalainen metsätieteilijä ja Metsäntutkimuslaitoksen metsämaatieteen professori 1956–1978. Hänen tutkimuskohteensa oli metsämaan ravinteet. Hän oli Suomessa kangasmaiden lannoitustutkimuksen uranuurtaja. Viro oli Helsingin yliopiston metsämaatieteen dosentti 1951–1977.
Yassine Khenissi

| 0 | 1 | 2 |
| --- | --- | --- |

Henkilötiedot
Koko nimi: Taha Yassine Khenissi
Syntymäaika: 6. tammikuuta 1992 (ikä 32)
Syntymäpaikka: Zarzis, Tunisia
Pelipaikka: Hyökkääjä
Pituus: 183 senttimetriä
Seura
Seura:  Al Kuwait SC
Pelinumero: 27
Junioriseurat
 ?–2009: ES Zarzis
Seurat
| Vuodet | Seura | O (M) |
| 2009–2012 2012–2015 2015–2021 2022– |  Espérance  CS Sfaxien  Espérance  Al Kuwait SC | 3 (0) 55 (12) 64 (35) |
Maajoukkue
|  2013– | Tunisia U-21 Tunisia |  49 (9) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2018.  Maajoukkueuran tilastot päivitetty 26. marraskuuta 2022.
Taha Yassine Khenissi (s. 6. tammikuuta 1992 Zarzis) on tunisialainen jalkapalloilija. Pelipaikaltaan hyökkääjä. Hän edustaa Kuwaitin Valioliigassa pelaavaa Al Kuwait SC:tä.
Ura

Khenissi aloitti jalkapalloilun ES Zarzisin junioreissa, josta hän siirtyi Espéranceen vuonna 2009. Hän pelasi ensimmäiset ottelunsa kaudella 2010–2011. Alku kaudet hän on toiminut pääosin vaihtopenkillä, mutta oli voittamassa joukkueen mukana triplaa vuonna 2011, kun Espérance voitti Tunisian mestaruuden lisäksi Tunisian cup ja Afrikan Mestarien liigan.
Syksyllä 2012 Khenissi siirtyi CS Sfaxieniin.
Maajoukkueura

Khenissi pelasi ensimmäisen maaottelunsa Tunisian paidassa 23. maaliskuuta 2013 MM-kisojen karsintaottelussa Sierra Leonea vastaan.
Saavutukset

Arabian Mestarien liiga: 2009
Tunisian mestaruus: 2010, 2011
Tunisian cup: 2011
Afrikan Mestarien liiga: 2011
Kuwaitin Valioliiga: 2022
Wyatt Earp (elokuva)

| Wyatt Earp |
| --- | --- |

Ohjaaja:  Lawrence Kasdan
Käsikirjoittaja:  Dan Gordon Lawrence Kasdan
Tuottaja:   Lawrence Kasdan  Kevin Costner  Jim Wilson 
Säveltäjä:  James Newton Howard
Kuvaaja:  Owen Roizman
Leikkaaja:  Carol Littleton
Pukusuunnittelija:  Colleen Atwood
Pääosat:   Kevin Costner  Dennis Quaid  Gene Hackman 
Valmistustiedot
Valmistusmaa:  Yhdysvallat
Tuotantoyhtiö:   Tig Productions  Kasdan Pictures 
Levittäjä:  Warner Bros. Netflix
Ensi-ilta:  1994
Kesto:  191 min
Alkuperäiskieli:  englanti espanja
Aiheesta muualla
IMDb 
Elonet
AllMovie
Infobox OKNimi-testi OK: 
Wyatt Earp on vuonna 1994 valmistunut yhdysvaltalainen elokuva. Sen on ohjannut Lawrence Kasdan. Elokuvan pääosissa ovat muun muassa Kevin Costner ja Dennis Quaid. Elokuva kertoo sheriffinä toimineen Wyatt Earpin elämästä.
Elokuva alkaa 1860-luvulta, jolloin oli Yhdysvaltain sisällissota. Wyattin elämän vaiheita seurataan aina vanhuuteen saakka. Elokuva keskittyy kuitenkin lähinnä 1870–1880-luvuille, jolloin hän muun muassa taisteli Ike Clantonin rosvojoukkoa vastaan.
Näyttelijät

| 0 | 1 | 2 |
| --- | --- | --- |
|  Kevin Costner  | … |  Wyatt Earp   |
|  Dennis Quaid  | … |  Doc Holliday   |
|  Gene Hackman  | … |  Nicholas Earp   |
|  Jeff Fahey  | … |  Ike Clanton   |
|  Mark Harmon  | … |  Johnny Behan   |
|  Michael Madsen  | … |  Virgil Earp   |
|  Catherine O’Hara  | … |  Allie Earp   |
|  Bill Pullman  | … |  Ed Masterson   |
|  Isabella Rossellini  | … |  Big Nose Kate   |
|  Tom Sizemore  | … |  Bat Masterson   |
|  JoBeth Williams  | … |  Bessie Earp   |
|  Mare Winningham  | … |  Mattie Blaylock   |
|  David Andrews  | … |  James Earp   |
|  Linden Ashby  | … |  Morgan Earp   |
|  Joanna Going  | … |  Josie Marcus   |
Lähde:
Aiheesta muualla

Ebert, Roger: Wyatt Earp RogerEbert.com.  24.6.1994. Viitattu 20.11.2022. (englanniksi)
Errigo, Angie: Wyatt Earp Review Empire.  31.8.1994. Viitattu 20.11.2022. (englanniksi)
Pelastusristeilijä Harmaja

Pelastusristeilijä Harmaja oli Suomen Meripelastusseuran käytössä ollut Helsingin kaupungin omistama pelastusalus. Alus siirtyi 1980-luvulla Meripelastusseuran omistukseen.
Alus valmistui Wärtsilän Vaasan telakalla vuonna 1956 Sen runko oli terästä ja kansirakenteet alumiinia. Koneteholtaan alus oli 2 x 225 hevosvoimaa. Siinä oli kaksi potkuria ja erillinen apukone sähkön kehittämistä varten. Siihen asennettiin ensimmäisenä pelastusaluksena jo telakalla tutka. Aluksessa oli 8000 litran minuuttitehoinen palopumppu joka syötti keulakannelle asennettua vesitykkiä.  Tätä varustusta tarvittiin keväällä 1965, kun Hietalahden telakalla rakenteilla ollut m/s Finnhansa syttyi palamaan varustelulaiturissa hitsauskipinästä. Harmaja ja Helsingin vakinaisen palokunnan palovene Meri 22 jäähdyttivät palavaa alusta tuntikausien ajan vesitykkiensä avulla.
Aluksessa oli alkuaikoina palkattu miehistö, mutta vuoteen 1980 mennessä se siirtyi kokonaan vapaaehtoisten hoitoon.  Talvella 1980 aluksen oma generaattori sekä sähköjohdotukset uusittiin kokonaan sekä alus maalattiin sisältä täysin.  Alukseen asennettiin samassa yhteydessä takakannelle myös nosturi.  
Tästä remontista johtuen alus pääsikin hiukan normaalia myöhemmin liikenteeseen sinä keväänä
Alus sai Kuopiossa 10.7.2000 uuden nimen Herman Saastamoinen. Se myytiin Ruotsiin 2006.
Aiheesta muualla

Suomen Meripelastusseuran vuosijulkaisut 1961–1986, alusesittelyt ja artikkelit pr Harmajan toiminnasta.
Laivojen kirja, WSOY, 1959. luku Suomen merenkulun vaiheita, osio 'Meripelastustoiminta rannikoillamme, s. 302
Petter Hjelm

Petter (Per) Hjelm (myös Hielm; 25. maaliskuuta 1670 Växjö – 1715 Moskova) oli ruotsalaissyntyinen lääkäri, joka tuli vuonna 1705 professoriksi Turun akatemiaan. Samanaikaisesti hän toimi vuodesta 1710 Suomen armeijan lääkärinä ja jäi isonvihan aikana vuonna 1714 Ahvenanmaalla venäläisten vangiksi, jotka veivät hänet mukanaan. Hän kuoli vankina Moskovassa.
Hjelm väitteli lääketieteen tohtoriksi Greifswaldin yliopistossa 1697.
Paraguarí (departementti)

Departementti Paraguayn kartalla
Paraguarí on Paraguayn departementti. Sen pinta-ala on 8 705 neliökilometriä. Vuonna 2010 asukkaita oli 239 600. Departementin pääkaupunki on myös nimeltään Paraguarí.
Departementti tunnetaan jylhästä luonnostaan, sen vuoristoa halkovat monet joet ja vuoristopurot. Siellä tuotetaan sokeriruokoa, hevosia, sianlihaa ja lampaita sekä puuvillaa ja soijapapuja.
Aiheesta muualla

Kuvia tai muita tiedostoja aiheesta Paraguarí (departementti) Wikimedia Commonsissa
Petter Hemming

| Henkilötiedot |
| --- | --- | --- | --- |
Syntymäaika: 17. helmikuuta 1999 (ikä 25)
Pelipaikka: keskuspuolustaja
Pituus: 187 cm
Seura
Seura: IFK Mariehamn
Pelinumero: 6
Junioriseurat
: IFK Mariehamn
Seurat
| Vuodet | Seura | O | (M) |
| 2016– | FC Åland | 19 | (0) |
| 2017– | IFK Mariehamn | 1 | (0) |
| Yhteensä | Yhteensä | 20 | (0) |
 Seurajoukkueuran tilastot kattavat vain kansalliset sarjat, päivitetty 19. syyskuuta 2017.
Petter Hemming (s. 17. helmikuuta 1999) on suomalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa IFK Mariehamnia.
Hemming pelasi Kakkosen kaudella 2016 kolme ottelua sarjasta pudonneessa FC Ålandissa. 2. heinäkuuta 2017 hän pelasi ensimmäisen Veikkausliigan ottelunsa IFK Mariehamnissa, kun se kohtasi VPS:n maalittomaan tasatulokseen päättyneessä vierasottelussa.
Peter Kurongku

Peter Kurongku (1930 – 11. kesäkuuta 1996) oli papuauusiguinealainen roomalaiskatolinen arkkipiispa. Hänet vihittiin papiksi Bougainvillen hiippakuntaan 21. joulukuuta 1966 ja nimitettiin Honiaran vihkipiispaksi sekä Sinnuaran titulaaripiispaksi 15. marraskuuta 1978. Piispaksi konsekroinnin suoritti 25. maaliskuuta 1979 Daniel Willem Stuyvenberg, jota avustivat Gregory Singkai ja Leo Lemay.
Kurongku sai 3. lokakuuta 1981 nimityksen Port Moresbyn arkkipiispaksi, jonka virkaan hänet asetettiin 7. marraskuuta. Hän kuoli virassa.
Peter Kwasi Sarpong

Peter Kwasi Sarpong (s. 26. helmikuuta 1933) on ghanalainen roomalaiskatolinen arkkipiispa. Hänet vihittiin papiksi 11. joulukuuta 1959 ja nimitettiin Kumasin hiippakunnan piispaksi 20. marraskuuta 1969. Piispaksi vihkiminen seursai 8. maaliskuuta 1970. Pääkonsekraattorina toimi John Kodwo Amissah, jota avustivat Joseph Amihere Essuah ja Peter Poreku Dery.
17. tammikuuta 2002 Sarpong sai Kumasin arkkihiippakunnaksi korottamisen yhteydessä nimityksen sen arkkipiispaksi. Hän jäi eläkkeelle 26. maaliskuuta 2008.
Von Neumannin arkkitehtuuri

Von Neumannin arkkitehtuuri on tietokonearkkitehtuuri, jonka John von Neumann suunnitteli yhdessä työryhmänsä kanssa 1940-luvulla. Arkkitehtuuri esiteltiin vuonna 1945 EDVAC-tietokonetta käsittelevässä muistiinpanosarjassa ”First Draft of a Report on the EDVAC”. EDVAC-tietokonetta voidaan pitää ensimmäisenä toimivana suunnitelmana todellisesta tietokoneesta. Vaikka ensimmäisen tietokoneen jälkeen tietokonearkkitehtuuri on kokenut suuria muutoksia, on Von Neumannin arkkitehtuuri säilynyt taustalla aina tähän päivään asti.
Von Neumannin arkkitehtuuri
Von Neumannin arkkitehtuurin ominaisuudet liittyvät siihen, että data ja sitä käyttävät ohjelmat varastoidaan samaan muistiin. Von Neumannin arkkitehtuurissa data ja käskyt käyttävät myös yhteisiä väyliä muistin ja prosessorin välillä. Ennen kuin Von Neumann esitteli tämän ratkaisunsa tietokonearkkitehtuurista, ei tietokoneita oltu voitu rakentaa kerrallaan kuin yhtä tarkoitusta varten. Toinen merkittävä tietokonearkkitehtuuri on Harvardin arkkitehtuuri. Se eroaa Von Neumannin arkkitehtuurista siten, että datalla ja ohjelmilla on omat erilliset muistinsa ja väylät signaaleille.
Historia

Varhaisimmat tietokonemallit olivat hyvin yksinkertaisia, ja tietokoneen uudelleenohjelmointi oli usein työläs prosessi, joka vaati yleensä koneen purkamista ja jälleenrakentamisen tarkkaa suunnittelua.
Nykyisen kaltainen Von Neumannin arkkitehtuuriin nojaava tietokone sai ensimmäisen teoreettisen pohjansa 1936 Cambridgessä, kun Alan Turing julkaisi tutkielman ”On Computable Numbers”, jossa hän esitteli ideansa Turingin koneesta, jossa ohjelma ja data olisivat tallennettuna samaan muistiin. Samana vuonna myös saksalainen Konrad Zuse alkoi tutkimaan Turingin koneen mukaisen tietokoneen mahdollisuuksia, mutta hänen työnsä jäi kesken toisen maailmansodan vuoksi.
Turing ja Von Neumann tunsivat toisensa vuosien takaa, kun Von Neumann oli professorina Cambridgen yliopistossa 1935. Von Neumann ajautui tietokoneen kehityksen pariin Manhattan-projektin vauhdittamana ja vietti kesän 1944 Pennsylvanian yliopistossa, jossa ensimmäinen nykyisen tyyppinen tietokone ENIAC suunniteltiin John Mauchlyn ja Presper Eckertin toimesta. Eckert oli tammikuussa kirjoittanut, että he aikoivat tallentaa ohjelmat ja datan samaan muistilaitteeseen tietokoneen toiminnan nopeuttamiseksi. Eckert ei ollut tietoinen Turingin koneesta tuohon aikaan.
Turingin ajatusten ja ENIAC-projektin pohjalta Von Neumannilla oli eväät vuonna 1945 kirjoittaa raporttinsa ”First Draft of a Report on the EDVAC” (1945), joka lähti leviämään nopeasti alan piireissä. Raportti oli niin selkeä, että keskeneräisenäkin sitä alettiin käyttää EDVAC:n rakentamisen pohjana.
Ensimmäinen Von Neumannin arkkitehtuurin mukainen tietokone (EDSAC) valmistui kuitenkin vasta 1949 Cambridgessä, sillä Mauchly ja Eckert lopettivat työnsä EDVAC:n parissa Pennsylvanian yliopistossa ja perustivat oman yrityksen. Mauchly ja Eckert kokivat arkkitehtuurin nimeämisen Von Neumannin mukaan suurena vääryytenä heitä kohtaan, sillä he olivat kuitenkin suunnitelleet ENIAC:n, jonka pohjalta Von Neumann kirjoitti raporttinsa.
Von Neumannin arkkitehtuurin komponentit > Suoritin eli CPU

Suoritin sisältää kolme osaa: kontrolliyksikön, aritmeettisloogisen yksikön (ALU) sekä rekisterit.
Kontrolliyksikkö eli CU. Kontrolliyksikkö määrää, missä järjestyksessä käskyt toteutetaan, ohjeistaa muita tietokoneen osia käskyjen toteutuksessa kontrollisignaalien välityksellä  ja tulkitsee käskyt. Kontrolliyksikkö hallitsee tiedonkulkua tietokoneessa.
Aritmeettislooginen yksikkö eli ALU suorittaa kaikki matemaattiset ja loogiset laskut. Näitä ovat esimerkiksi yhteen- ja vähennyslaskut sekä Boolen algebran AND, OR ja NOT -operaatiot. Tietokone voi sisältää useita tällaisia yksiköita.
Rekisterit ovat nopeaa, väliaikaista muistia kontrolliyksikön ja aritmeettis-loogisen yksikön käytössä. Koska rekisterit ovat kytketty suoraan kontrolliyksikköön, on niiden dataa nopeampi käyttää kuin muuhun muistiin kirjattua dataa. Tämän takia rekisteri nopeuttaa tietokoneen toimintaa ja vähentää von Neumannin pullonkaulan vaikutusta.
Von Neumannin arkkitehtuurin komponentit > Muisti ja väylät

Von Neumannin arkkitehtuurissa muisti tallentaa sekä dataa että ohjelmat. Muistin sisältämä tieto kulkee eri yksiköille väylien kautta.
Von Neumannin arkkitehtuurin komponentit > I/O-laitteet

Input/Output-laitteet mahdollistavat tietokoneelle datan vastaanottamista ja esittämistä. Yleisimpiä I/O laitteita ovat hiiri, näppäimistö ja ruutu.
Arkkitehtuurin rajoitukset

Von Neumann –arkkitehtuurissa konekäskyt haetaan homogeenisesta muistista ja suoritetaan yksi kerrallaan. Tämä johtaa ilmiöön, jota kutsutaan Von Neumannin pullonkaulaksi. Ohjelma- ja datamuistin jaettu väylä johtaa rajoitettuun datansiirtoon suorittimen ja muistin välillä. Data voi päästä kerrallaan vain toiseen suuntaan kanavaa pitkin, jolloin suoritusteho pienenee. Suoritinten nopeus ja muistien koot ovat kasvaneet nopeasti, jolloin myös pullonkaulan vaikutuksesta on tullut merkittävämpi. Von Neumannin pullonkaulaa kuvaili ensimmäisen kerran John Backus vuonna 1977. Backus esitti, että pullonkaula ei ole vain käytännön ongelma, vaan myös intellektuaalinen, sillä se rajoittaa ohjelmoijien ajattelua.
Ratkaisukeinoja suorituksen parantamiseen on monia, esimerkiksi voidaan:
Tarjota välimuisti suorittimen ja päämuistin välille
Tarjota erilliset välimuistit tai erilliset väylät datalle ja ohjeille (niin kutsuttu “Mukailtu Harvardin arkkitehtuuri” eli Modified Harvard Architecture)
Käyttää rinnakkaislaskentaa, tätä käytetään muun muassa supertietokoneissa.
Aiheesta muualla

Kuvia tai muita tiedostoja aiheesta Von Neumannin arkkitehtuuri Wikimedia Commonsissa
Peter Kretschmer

| Mitalit | Mitalit | Mitalit |  |
| --- | --- | --- | --- |
|  Peter Kretschmer  |  Peter Kretschmer  |  Peter Kretschmer  |  |
Maa:  Saksa
Miesten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | C-2, 1 000 m |  |
| MM-kilpailut   | MM-kilpailut   | MM-kilpailut   |  |
|  Kultaa | Duisburg 2013 | C-4, 1 000 m |  |
|  Kultaa | Racice 2017 | C-2, 1 000 m |  |
|  Kultaa | Montemar-o-Velho 2018 | C-2, 1 000 m |  |
|  Pronssia | Szeged 2011 | C-2, 500 m |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | C-2, 1 000 m |  |
| EM-kilpailut   | EM-kilpailut   | EM-kilpailut   |  |
|  Kultaa | Plovdiv 2017 | C-2, 1 000 m |  |
|  Hopeaa | Zagreb 2012 | C-2, 1 000 m |  |
Peter Kretschmer (s. 15. helmikuuta 1992 Schwerin) on saksalainen ratamelonnan olympiavoittaja ja maailmanmestari. 175 senttimetriä pitkä ja 70 kilogrammaa painava Kretschmer edustaa KC Potsdam -seuraa.
Kretschmer saavutti olympiakultaa kanoottikaksikon 1 000 metriltä yhdessä Kurt Kuschelan kanssa vuoden 2012 kesäolympialaisista. MM-kilpailuista Kretschmerillä on 1 000 metriltä kultaa kanoottinelikosta vuodelta 2013 sekä kaksikosta 2017 ja 2018. Lisäksi hän sai kaksikon 500 metriltä pronssia 2011. EM-kilpailuista hän on saavuttanut kaksikon 1 000 metriltä kultaa 2017 ja hopeaa 2012. Euroopan kisoissa 2015 hän sai pronssia C-2 -luokan 1 000 metrillä.
Pietro Bianchi

Pietro Bianchi on ainakin seuraavien henkilöiden nimi:
Pietro Bianchi, italialainen painonnostaja
Pietro Bianchi, italialainen voimistelija
Pietro Bianchi, italialainen taidemaalari
Pietro Bianchi, italialainen koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pietro Bianchi”, voi hakea sivunnimihaulla, laajalla sivunnimihaulla tai tekstihaulla.
Pietro Belluschi

Wikimedia Commonsissa on kuvia tai muita tiedostoja aiheesta .
Pietro Belluschin suunnittelema Juilliard School, Broadway, New York, 1969.
Portland Art Museum
Pietro Belluschi (18. elokuuta 1899 – 14. helmikuuta 1994) oli italialaissyntyinen, vuonna 1923 Yhdysvaltoihin muuttanut moderni arkkitehti. Hän työskenteli Massachusetts Institute of Technologylla vuoteen 1965.
Belluschi palkittiin American Institute of Architectsin kultamitalilla vuonna 1972 ja National Medal of Artsilla vuonna 1991.
Belluschin suunnittelemien rakennusten joukossa ovat Louise M. Davies Symphony Hall San Franciscossa ja Portland Art Museum Portlandissa. Arkkitehti eli 94-vuotiaaksi.
Perniön Aseman työväentalo

| Perniön Aseman työväentalo |
| --- | --- |
Osoite:  Lehtimäentie 21, Perniö
Sijainti:  Salo, Perniö
Koordinaatit:  60°15′09″N, 23°08′25″E
Rakennustyyppi:  puurakennus
Valmistumisvuosi:  1908–1910
Rakennuttaja:  Perniön aseman työväenyhdistys
Kerrosala:  330 m²
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Perniön aseman työväentalo sijaitsee Salon kaupungissa Perniössä entisessä asemakylässä korkean mäen päällä. Talo on myyty vuonna 2019 Perniön VPK:lle.
Historiaa

Perniön työväenyhdistys perustettiin vuonna 1904. Työväentalo rakennettiin vuosina 1908–1910 yhdistyksen taloksi. Rakennuspiirustukset teki Sikstus Rönnberg. Taloa laajennettiin rakentamalla pari pukuhuonetta talon taakse. Alun perin päädyt ovat olleet koristeelliset ja päädyistä hieman viistotut.. Talon pinta-ala on 330 m², ja juhlasalissa on tilaa 200 henkilölle. Tontin pinta-ala oli 5 000 m². Taloa on remontoitu useaan otteeseen.
Talo siirtyi vuonna 2019 Perniön VPK:n omistukseen.
Pelastussuunnitelma

Pelastussuunnitelma on inhimillisen toimintaympäristön dokumentti, jonka tarkoituksena on toimia turvallisuuden ohjenuorana.
Pelastussuunnitelma pohjautuu pelastuslain (379/2011) ja valtioneuvoston asetuksen pelastustoimesta (407/2011) velvoitteeseen laatia onnettomuuksien ennaltaehkäisyyn ja vaaratilanteissa toimimiseen ohjaava dokumentti. Pelastussuunnitelma laaditaan käyttötarkoituksen ja toimintaympäristön mukaiseksi. Tämän vuoksi pelastussuunnitelman sisällölle ja esitystavalle ei voida antaa yhtä mallia ja esimerkiksi ulkoilmakonsertin pelastussuunnitelma eroaa merkittävästi asuinkiinteistön pelastussuunnitelmasta.